একটু আগেই দেখা হয়েছে সোমনাথের (Somnath Das Gupta) সঙ্গে, সোমনাথ-শুচিস্মিতা-প্রসেনজিত... যারা অক্লান্ত পরিশ্রমে একটা অসাধ্য সাধন করে ফেলেছে। ছোটবেলায় চীন আর সোভিয়েত দেশের যেসব বইগুলোকে চোখে হারাতাম আমরা... বড় হয়ে হাজার খুঁজেও পাইনি যাদের... রাদুগা আর জিন-হুয়া প্রকাশনার সেই সব হারামাণিকদের যত্ন করে আর্কাইভ করে ফেলেছে... সারা কলকাতা ঘুরে বাড়ি বাড়ি গিয়ে বই সংগ্রহ করে, সেসব স্ক্যান করে, ব্লগে আপলোড করে... সযত্নে ফিরিয়ে দিয়েছে বই... (বই আর বউ নাকি বাড়ি থেকে একবার বেরোলে আর আসে না! নাঃ, সোমনাথেরা সব কিছুতেই প্রথা ভেঙেছে... ) এখন বাড়িতে বসেই সব আনাড়ি সিরিজ হাতের মুঠোয়... যেগুলো নিয়ে ছোটবেলায় কত কাড়াকাড়ি করেছি... পুরনো বাড়ির চিলেকোঠায় থেকে গিয়েছে যে সব বই... কখনও ফিরে পাব না যাদের ভেবে কত দীর্ঘশ্বাস আর হা হুতাশ করেছি! এই পণ্যসর্বস্বতার যুগে এখনও এমন মানুষজন আছে! (sovietbooksinbengali.blogspot.in )